Border koli
<s>Border koli je radna i pastirska rasa pasa razvijena u anglo-škotskom regionu za čuvanje stoke, a posebno ovaca.</s>

<s>Karakteristike</s>

<s>Inteligencija</s>

<s>Border koli postoji kao rasa stotinama godina, a čovek isto toliko godina radi na jednom cilju: da ova rasa bude savršen čuvara stada.</s><s>Zbog toga, border koli je danas visoko energičan pas koji se kreće brže nego što se trač širi.</s>

<s>Intelektualno i instinktivno je nenadmašan.</s><s>Oni mogu uraditi sve što poželite – i uvek će to uraditi sa čistom peticom.</s><s>Neko je već jednom rekao da je ova rasa toliko pametna da vam može uzeti novčanik iz džepa, a da to ne primetite.</s><s>Toliko su neodoljivi da, kad saznate šta su uradili, ne preostaje vam ništa drugo do da se samo nasmešite.</s><s>Naravno, džeparanje može biti dobar štos, ali border koli je prevashodno ovčar koji je zadužen za čopor.</s><s>A ovi psi su u stanju da svoj posao obavljaju beprekorno od trenutka kad sunce izadje, pa sve do sumraka.</s>

<s>Nedavno je border koli poneo titulu „najboljeg čovekovog prijatelja”.</s><s>Dobio je najviše ocene zbog inteligencije, poslušnosti i prosečnog očekivanog trajanja života od oko 12 godina.</s><s>Ovaj pas je dobio ime po oblasti, dolini Borders, na granici između Škotske i Engleske, gde se rasa razvila.</s><s>Poslednjih godina on služi kao pas za otkrivanje narkotika i eksplozivnih naprava.</s><s>Osim za pastirski posao i sportska takmičenja, sve se češće koristi i za pratnju starijih osoba u zdravstvenim ustanovama.</s><s>Stiče se utisak da ovaj crno-beli pas koristi snagu svog pogleda kako bi hipnotisao grla stoke, kojima se približava puzeći kao lovački pas.</s><s>On se drži po strani i predviđa reakcije stada u svim mogućim situacijama.</s>

<s>Radni pas</s>

<s>Njegov izuzetni njuh omogućava mu da čuva stado bez problema i po najvećoj magli.</s><s>U Francuskoj, gde su stada zatvorena u toru, njegova uloga se sastoji u odvajanju ovce od ovna ili navođenju stada da promeni pašnjak.</s><s>Sa zanosom učestvuje na takmičenjima za radne pse.</s><s>S obzirom na to da je inteligentan i veoma pažljiv, border koli je posebno prilagođen obuci.</s><s>Treba ipak nežnije postupati s njim, jer inače može da postane nervozan i uplašen.</s><s>S obzirom na veoma izražen nagon za plenom (što je karakteristika svih pastirskih pasa), ovaj pas bez adekvatnog treninga može usvojiti neželjeno ponašanje prema malim životinjama ili prema deci.</s>

<s>Aktivnost</s>

<s>Ukoliko ste osoba koja uživa u kretanju, druženju i igri sa psom, border može biti pravi izbor ljubimca.</s><s>Bićete zapanjeni koliko ovaj pas brzo uči i koliko s uživanjem izvodi naučene trikove, a najbolja nagrada za uloženi trud biće mu trčanje za lopticom ili frizbijem.</s>

<s>Border koli je savršen izbor za zemljoradnike, farmere, rančere, ali i sportiste koji se bave atletikom, na prvom mestu maratonom.</s><s>Potrebno mu je puno kretanja i stalna mentalna stimulacija.</s><s>Može živjeti u kući ili stanu, a najvažnije mu je prisutstvo čovjeka.</s><s>Treba ga četkati jednom do dva puta nedeljno.</s>

<s>Druželjubivost</s>

<s>U suštini, on je uravnotežen i mio.</s><s>Otporan, pokretan i neumoran pas s visokim koeficijentom inteligencije.</s><s>Dobro se oseća u porodičnom krugu, a posebno na selu.</s><s>Druželjubiv je i odan pas koji se vrlo retko prepušta maženju.</s><s>Veoma je odan svom gazdi, ali je nepoverljiv prema strancima.</s><s>Međutim, nije agresivan.</s><s>Vežba je za njega od životnog značaja.</s>

<s>Izgled 
Border koli ima dosta dugačku i jaku njušku, uši prave ili polupodignute.</s><s>Oči su mu smeđe, i to posebno živog pogleda.</s><s>Vilica mu je snažna, a zubi čvrsti, makazasti.</s><s>Mišićav i elegantan, ovaj pas ima proporcionalno telo i stiče se utisak da može brzo da se kreće, ali ne treba da ima nervozno držanje.</s><s>Dlaka je srednje duga, gusta, poddlaka je blaga i zgusnuta, a stvara inače bujnu grivu i pantalone.</s>

<s>Reference</s>

<s>Spoljašnje veze</s>

<s></s>

<s>Rase pasa</s>

